## Rješenje kojim se Veroniki Rašić oduzima odobrenje za rad brokera

### NN 128/2010 (17.11.2010.), Rješenje kojim se Veroniki Rašić oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

3338

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Veroniki Rašić iz Zagreba, SR Njemačke 6, za rad brokera, na sjednici održanoj 4. studenoga 2010. godine donijela je

RJEŠENJE

1. Veroniki Rašić iz Zagreba, SR Njemačke 6, oduzima se odobrenje za rad brokera.

2. Podaci iz ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 329.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, dana 25. listopada 2010. godine, sukladno odredbi članka 40. stavak 1. Zakona o općem upravnom postupku (»Narodne novine« broj 47/09) i članka 541. Zakona o tržištu kapitala (»Narodne novine« broj 88/08, 146/08 i 74/09; dalje u tekstu: Zakon), upravni postupak nadzora u predmetu oduzimanja odobrenja Veroniki Rašić iz Zagreba, SR Njemačke 6, za rad brokera.

Nakon izvršenog uvida u predmete Agencije klasa: 451-04/10-17/38 i klasa: UP/I-451-04/07-07/112, utvrđeno je sljedeće:

Rješenjem Agencije, klasa: UP/I-451-04/07-07/112, urbroj: 326-111/08-3 od 10. siječnja 2008. godine, Veroniki Rašić iz Zagreba, SR Njemačke 6, zaposlenici kreditne institucije Privredna banka Zagreb d.d., sa sjedištem u Zagrebu, Račkoga 6 (dalje u tekstu: Banka), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/10-17/38, dana 20. listopada 2010. godine, zaprimljen je podnesak Banke kojim se Agencija obaviještava da Veronika Rašić više ne obavlja poslove brokera u Direkciji brokerskih poslova Banke.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona, propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu, kada je to primjereno, odredi Agencija, ne ispuni te uvjete.

U provedenom postupku utvrđeno je da Veronika Rašić u Banci ne obavlja poslove brokera, sukladno odredbi članka 24. stavak 1. Zakona, slijedom čega više ne ispunjava uvjete na temelju kojih joj je izdano odobrenje za rad brokera, pa je sukladno odredbi članka 27. stavak 1. točka 4. Zakona, odlučeno kao u točki 1. izreke rješenja.

Sukladno odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izreke rješenja.

U skladu s odredbom članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-07/55
Urbroj: 326-111-10-2
Zagreb, 4. studenoga 2010.

Predsjednik Uprave
Ante Samodol, v. r.

Rješenje, NN 128/2010-3338